open-index/open-wikipedia-markdown huggingface dataset:
Anthony Joshua

**Anthony Oluwafemi Olaseni Joshua** (sündinud 15. oktoobril 1989) on Suurbritannia poksija.

## Harrastajana
Joshua hakkas poksimisega tegelema 2007. aastal 18-aastaselt. Ta esindas Inglismaad 2011. aasta maailmameistrivõistlustel raskekaalus ja võitis hõbemedali.

2012. aasta olümpiamängudel võitis ta Suurbritanniat esindades kuldmedali.

## Elukutselise poksijana
Ta tegi profidebüüdi 5. oktoobril 2013 O2 Arenal Londonis. Joshua teine elukutselise matš oli Paul Butlini vastu, mille ta võitis nokaudiga. Kolmas kohtumine, Hrvoje Kisciekiga, vastu sai teoks sama aasta 14. novembril. Selle kohtumise võitis ta teises raundis nokaudiga.

2017. aastal poksis ta Volodõmõr Klõtško vastu, see matš nimetati hiljem aasta võitluseks.

Ta on seni (seisuga 21. september 2024) pidanud 32 kohtumist ning on võitnud neist 28 kohtumist (neist 25 nokaudiga) ja kaotanud 4 kohtumist (neist 2 nokaudiga).

## Isiklikku
Anthonyt huvitab male ja lugemine. Enne poksijaks hakkamist oli ta ehitaja. 2009. aastal läks ta vangi, kuna oli tänavatel kakelnud. Kui ta välja sai, pidi ta kandma jalavõru. 2011. aastal vahistati ta kiiruse ületamise tõttu ja ta autost leiti üle 200 grammi kanepit. Teda süüdistati narkootikumide omamises ja kavatsuses neid müüa. Joshua lasti selle tõttu lahti GB boxing tiimist. Talle määrati karistuseks 12 kuud ühiskondlikult kasulikku tööd.

## Viited

## Välislingid
*
*Anthony Joshua lehel ''BoxRec''. Inglise keeles
Muinsuskaitseameti aastaauhinnad

**Eesti Muinsuskaitseameti aastaauhinnad** on Eesti Muinsuskaitseameti välja antavad auhinnad.

2017 jagati auhindu järgmistes kategooriates:
*Hästi restaureeritud mälestis
*Hästi restaureeritud hoone muinsuskaitsealal või kaitsevööndis
*Hästi kavandatud uusehitis ajaloolises keskkonnas
*Aasta tegu
*Pärandi tutvustaja
*Pärandihoidja
*Hoolas omanik
*Hea uurija
*Hea projekteerija/ planeerija
*Hea restauraator
*Elutööpreemia
*Agne Trummali nimeline noore muinsuskaitsja preemia.

## Vaata ka
*Eesti Muinsuskaitse Seltsi teenetemedal

## Viited
Declan McKenna

**Declan Benedict McKenna** (sündinud 24. detsembril 1998) on inglise laulja ja laulukirjutaja.

## Elukäik
Declan McKenna sündis Suur-Londonis Enfieldi linnaosas 24. detsembril 1998 ja kasvas üles Hertfordshire'i krahvkonnas Cheshunti linnas. 2015. aastal võitis McKenna Glastonbury talendivõistluse lauluga "Brazil", milles kritiseeris FIFA korruptsiooniskandaali ning otsust pidada 2014. aasta jalgpalli maailmameistrivõistlused Brasiilias hoolimata riigis valitsevast vaesusest. Teismelise muusikuga soovis lepingu sõlmida lausa 40 plaadifirmat, valituks osutus Columbia Records. McKenna teine laul "Paracetamol" sai inspiratsiooni transsoolise noore loost, kes saadeti ümberpööramisravikeskusesse ning sooritas seejärel enesetapu. Edaspidi kirjutas ta näiteks religioonist ja võõravihast. Gümnaasiumis valis McKenna *Advanced Level* eksamiaineteks inglise kirjanduse, filosoofia ja sotsioloogia, kuid langes paari kuu järel koolist välja, et muusikaga tegeleda. 

2017. aastal ilmunud debüütalbum "What Do You Think about the Car?" pälvis kriitikute heakskiidu ning tõi McKennale ka BBC raadio aasta uustulija tiitli. Kaks aastat hiljem avaldatud loos "British Bombs" laitis ta Ühendkuningriigi relvaäri. Intervjuus BBC-le ütles McKenna: "Me mitte ainult ei sega end kaugetesse sõdadesse, millega midagi ei saavutata ja ainult ekstremismile hoogu antakse, vaid müüme välisriikidele ka relvi, kuigi teame, kuidas neid kasutatakse." 2020. aastal ilmus McKenna teine album "Zeros", millesse suhtusid kriitikud samuti positiivselt.

## Isiklikku
McKenna on leidnud, et paljud ei mõista, kui targad on noored inimesed ja kui palju nad tegelikult ühiskonna valupunktidest mõtlevad. 2017. aastal tunnistas noormees, et juhib tähelepanu teiste probleemidele, mida oluliseks peab, kuna tema isiklik elu on võrdlemisi rahulik. 

Eeskujuks peab McKenna David Bowiet. Sarnaselt Bowiele on ka McKenna välimusega rohkelt eksperimenteerinud – esinemistel kannab muusik sageli sädelevat silmameiki, ühes ühiskonnakriitilises muusikavideos oli tal seljas vikerkaarevärvides sirbi ja vasaraga särk.

## Diskograafia

### Stuudioalbumid

* "What Do You Think about the Car?" (2017)
* "Zeros" (2020)

## Viited
Emre Mor

**Emre Mor** (sündinud 24. juulil 1997) on Türgi jalgpallur, kes mängib poolkaitsjana Türgi kõrgliigaklubis Fenerbahçe.

## Lapsepõlv
Emre Mor sündis ja kasvas üles Taanis Kopenhaageni äärelinnas Brønshøjs. Tema isa on türklane ja ema Türgi-Makedoonia päritolu. Mor räägib taani ja inglise keelt, kuid mitte türgi keelt.

Ta on Istanbuli jalgpalliklubi Galatasaray toetaja.

## Klubikarjäär
### Algusaastad
2013. aasta detsembris 16-aastaselt oli ta Saint-Étienne'iga proovitreeningul, kuid lepingut klubiga saada ei õnnestunud.

Mor mängis Lyngby U17 ja U19 meeskondades enne klubist vabastamist 2015. aasta jaanuaris. Lyngby sõnum oli, et neil ei ole võimalik teda oma klubis kasutada.

### FC Nordsjælland
31. jaanuaril 2015 kinnitati, et Mor on sõlminud lepingu FC Nordsjællandiga (FCN), ehkki teda olid jälginud ka teised Taani kõrgeima liiga ja välismaa klubid. Algne eesmärk oli, et Mor mängiks U19 meeskonna jaoks.

Mor tegi ametliku debüüdi FCNis 28. novembril 2015 mängus Taani kõrgliigaklubi Randers FC vastu, mis lõpuks kaotati 0:1. Mor alustas mängu pingilt, kuid asendas 84. minutil Gudmundur Thórarinssoni. Järgmist võistlusmängu Brøndby IF vastu alustas Mor juba algkoosseisus. Tänu heale esitusele sai Mor uue lepingu ja algkoosseisu saamise 2016. aasta jaanuarist.

### Borussia Dortmund
2015. aasta lõpus oli Mor seotud Borussia Dortmundiga. 7. juunil 2016 avaldas klubi, et Moriga sõlmiti viie aasta pikkune leping. Hooajal 2016/2017 tegi Mor kaasa vaid 12 Bundesliga mängus ja UEFA Meistrite Liiga mängus, tavaliselt paremääre või ründava keskvälja asendajana.

### Celta Vigo
29. augustil 2017 allkirjastas Mor lepingu Hispaania klubiga Celta Vigo.

Hooajal 2019–2020 mängis ta laenul Türgi kõrgliigaklubis Galatasaray. 2021. aasta augustis läks ta laenule Fatih Karagümrüki.

### Fenerbahçe
2022. aasta juulis sõlmis ta kolmeaastase lepingu Fenerbahçega.

## Koondisekarjäär
Mor esindas Taanit U17, U18 ja U19 rahvusmeeskondades mängides. 2016. aastal vahetas ta oma Taani kodakondsuse Türgi vastu, mille saamiseks pidi tema isa vanglakambris paberitele ka oma allkirja andma. Mor kutsuti mängima Türgi U21 meeskonda ja ta tegi kaasa ka 2017. aasta UEFA Euroopa alla 21-aastaste meistrivõistluste kvalifikatsioonimängus Slovakkia vastu.

Mori debüütmäng Türgi rahvusmeeskonnas toimus 2016. aasta mais Montenegro vastu Antalyas. Ta tegi mängijana kaasa ka 2016. aasta Euroopa meistrivõistlustel, kus ta oli vanuselt turniiri kolmas noorim mängija. Ta pääses pingilt mängu, kui vahetas välja Cenk Tosuni Türgi esimeses meistrivõistluste mängus Horvaatia vastu. Ta oli samuti osa algkoosseisus meistrivõistluste viimases matšis Tšehhi jalgpallikoondise vastu, kus tegi Burak Yılmazile söödu, millest tuli mängu avavärav.

## Viited
Betty Who

**Jessica Anne Newham** (tuntud lavanimega **Betty Who**; sündinud 5. oktoobril 1991 Sydneys) on Austraalia laulja ja laulukirjutaja.

Pärast seda, kui 2012. aastal ilmus tema debüütsingel "Somebody Loves You" ja 2013. aastal EP "The Movement", sõlmis ta lepingu RCA Recordsiga. 2014. aastal andis ta välja oma debüütstuudioalbumi "Take Me When You Go". Tema teiselt stuudioalbumilt "The Valley" (2017) jõudis kaver laulust "Love You Always Forever" Austraalia edetabeli esikümnesse ja Ameerika Ühendriikide Billboardi tantsulugude edetabeli tippu.
Vagula (külmutustraaler)

**Vagula**, tähistusega RTMS-7528, on 1975. aastal ehitatud Atlantik-Supertraaler. Laev kuulus Eesti Kalatööstusele (Ookean).

Laevaomaniku pankrotieelsel 1994. aastal töötas Vagula Shetlandi saarte rajoonis ujuva kalavabriku pingelises režiimis.

## Välislingid
* Artikkel ajalehes Rõbak Estonii Vagula meeskonna tööst 1978. a.(vene keeles)
* 
*RTMS Atlantik-Supertraaleri tehniline iseloomustus(vene keeles)
Janar Ala

**Janar Ala** (sündinud 8. oktoobril 1979) on eesti semiootik, ajakirjanik ja kirjanik.

Janar Ala on õppinud Tartu Ülikoolis semiootikat ja ajakirjandust ning pärast seda töötanud ajalehes Postimees kultuuriajakirjanikuna.

## Kirjanduslooming
### Raamatud
* 2014 – lühiproosaraamat "Ekraanirituaalid" (tiitellehel "Ekraanitseremooniad"; kirjastus Jumalikud Ilmutused) 
* 2018 – jutukogu "Oma rahva lood". 

Tema jutte on ilmunud ka novellikogumikes.

Oluline osa Ala loomingust käsitleb sülti. 

### Kriitikute hinnanguid
Kultuuriajakirjanik Maia Tammjärv on nimetanud Ala jutte "eluhoo ja -rõõmu kirjanduseks", Kaupo Meiel aga hindab teda stilistina: "Heaks suudab Ala oma täiesti suvalised mõttekäigud ja järeldused muuta stiiliga, tähenduses stiilne autor võrdub stiilne tekst, ning stiilist autoril puudust ei ole, ja see on suurepärane". Kriitik Ave Taavet tõstab esile, et Ala "tekstid on võrsunud sotsiaalmeediast" ja "teoste retseptsioonis on see ajendanud mitmeid arutelusid kirjanduslike ja sotsiaalmeedia tekstide ühisosast ja erinevustest", ent leiab Ala sotsiaalmeedia trendidele pigem vastanduvat ning võrdleb tema teoseid Andrus Kiviräha varaste raamatutega "Kalevipoeg" (1997) ja "Õlle kõrvale" (1996), millele Taaveti hinnangul samuti "oli omane ajakirjanduslike žanride (näiteks intervjuu ja reportaaži) kasutamine, suvaline pildivalik ja maalähedane kaader". Mart Juur on pidanud tema loomingut ühenduslüliks: "Janar Ala võiks kirjeldada kui ühendavat lüli, mis liidab Oskar Lutsu, Mati Undi, Hillar Kohvi ja Onu Bella."

### Tõlkeid
Ala on inglise keelest tõlkinud kolm raamatut, nende hulgas Time Jonesi teose "Väike simulandi käsiraamat" (Tänapäev, 2010). 

### Artikleid
* Sült, Eesti Kirjanike Liidu tõlkijate sektsioon
* Film, millest viisakas seltskonnas ei räägita Postimees, 26.11.2018 (Henrik Normanni filmi "Elu hammasratastel" arvustus)
* Peremees ja kana ERR/Vikerkaar, 05.01.2018
* Janar Ala jõulujutt: Ülestähendusi seitsmendalt korruselt Eesti Ekspress, 20.12.2017
* Mitte-nii-päris-kirjandus Sirp, 13.10.2006

## Isiklikku
Janar Ala abikaasa on Keiti Vilms, nad abiellusid 28. juunil 2019.

## Viited

## Välislingid

* Kaupo Meiel. Arvustus. Sült, Proust ja kultuuriajakirjanduse jääknähud ERR/Looming, 25.07.2018
* Ave Taavet. Ala välimääraja Vikerkaar, 7/2018
* Iiris Viirpalu. Arvustus. Ala olme vaimukas võtmes ERR, 27. aprill 2018
* Janar Ala esitleb täna uut raamatut Postimees, 26. aprill 2018
* Janar Ala lühijutud räägivad lihtsatest inimestest ja argistest seikadest ERR, 16. aprill 2018
* Urmas Vadi. Sada Eesti mõtet. Janar Ala sült ERR, 15. veebruar 2018
* Ott Kilusk. Kuidas kirjutatud, nõnda loetud Looming, 6/2015
* Maia Tammjärv. Olmest, uusolmest ja ekraanirituaalidest Müürileht, 5. detsember 2014
* Peeter Helme. Arvustus: Janar Ala tõmbas näoraamatust päris raamatu välja ERR, 16. oktoober 2014
* Anti Saar. Esimene mõte on kõige parem mõte. Intervjuu Janar Alaga Värske Rõhk, *s.a.*
Chris Kyle

**Christopher Scott Kyle** (8. aprill 1974 Texas, USA – 2. veebruar 2013) oli USA mereväe SEAL ja üle 160 inimese tapnud snaiper.

Enne mereväkke astumist oli ta rodeotšempion. Pärast 11. septembri terrorirünnakuid sattus ta terrorismivastase sõja eesrindele ning leidis oma kutsumuse tippsnaiprina. Tema käes on rekord USA sõjaajaloos 160 kinnitatud surmava lasuga. Varem oli USA rekord 109. 

Iraagi mässulised kartsid teda niiväga, et kutsusid teda Al-Shaitaniks (saatanaks) ning panid tema pea eest välja vaevatasu. Ta sai legendi staatuse kaitstes surmava täpsusega katuselt ja peidupaikadest oma kaasüksuslasi, merejalaväelasi ja USA maaväe sõdureid. Chris Kyle'i rekordlask toimus Bagdadi lähedal, kus ta tabas sihtmärki 1920 meetri kauguselt. 

Kyle vabastati 2009. aastal Ameerika Ühendriikide mereväest auväärselt ja avaldas 2012. aastal oma bestselleriks osutunud autobiograafia "Ameerika snaiper". Kaks aastat hiljem lavastas Clint Eastwood raamatu põhjal samanimelise filmi. 

Endine mereväelane Eddie Ray Routh tappis Chris Kyle'i 2013. aastal Texases Creek Lodge'i tulistamisplatsil. Posttraumaatilise stressihäirega tulistajale mõistis kohus eluaegse vanglakaristuse.

## Viited
Tasuja (täpsustus)

**Tasuja** võib tähendada järgmist:
*"Tasuja" on Eduard Bornhöhe raamat (1880)
*Tasuja (laev 1910)
*Tasuja (laev 1956)
*Tasuja (laev 1977) ehk EML Tasuja A432
*Tasuja (vastupanuorganisatsioon), Eesti koolinoorte vastupanuorganisatsioon
*Tasuja (soomusauto), Eesti soomusauto
*Tasuja (kolhoos), mitme kolhoosi nimi
*Tasuja, perekonnanimi
*Tasuja tänav, mitme tänava nimi
*Tasuja (ajaleht), 8. Eesti Laskurkorpuse  249. Eesti Laskurdiviisi rindeleht

## Vaata ka
*Tasuja puiestee, tänav Tallinnas
*Tasuja puiestee, kõrvaltänav Viljandi kesklinnas
Tasuja (kolhoos)

**Tasuja** on olnud mitme kolhoosi nimi:
*Tasuja (Harju rajooni kolhoos)
*Tasuja (Rapla rajooni kolhoos)
*Tasuja (Võru rajooni kolhoos)
Kohuke (kaubamärk)

**Kohuke** on kaubamärk või kohukese-toodete sari, mida toodab AS Kohuke.

Sarja tooted:
*Kohuke Classic, vanillimaitseline
*Kohuke Classic, jõhvikamaitseline
*Kohuke Classic, mustikamaitseline
*Kohuke Classic, juustukoogimaitseline
*Kohuke Classic, mangomaitseline.

## Viited

## Välislingid
*http://www.tere.eu/brandid/kohuke
Lunohods 1

**Lunokhods-1** oli "Pioner Latvii" tüüpi külmutustraaler, kodusadamaks Liepaja.

## Tehnilised detailid
Projekt: 394a

Tüüp: Pioner Latvii

Parda number: РБ-057RB 

Ehitatud Musta Mere Laevaehitustehases, Nikolajevis 1971

Läti lipu alla:1992
## Hukk
Lunohods 1 hukkus Shetlandi saarte idarannikul 9. novembril 1993. Lerwicki sadama reidil seisnud laeva ankrud ei suutnud tugevas lõunatormis laeva pidada ning see triivis Bressay majaka lähedal rannakaridele, purunes ja vajus osaliselt vee alla. Shetlandi Sikorsky S-61N tüüpi rannavalvekopter "Oscar Charlie" päästis laevalt kõik 152 pardal olnud meeskonnaliiget (ühe versiooni järgi ujus üks mees siiski ise kaldale), paar päeva hiljem päästeti ka laeva kass. Päästeoperatsiooni käigus püstitas kopter ka siiani püsiva ühe päästelennu käigus  korraga ära päästetud inimeste arvu rekordi, kus 18 reisijakohaga kopterisse mahutati 32 päästetut. Õnnetuskoha koordinaadid on .

Õnnetuse tagajärjel sattus merre 15 tonni kütteõli.

Õnnetuse järel murdus laeva vrakk kolmeks osaks. Selle ahtriosa asus püstises asendis kõigest 2 m sügavuses vees, kõrgudes valdavas osas üle merepinna. Praeguseks on talvine jää ja tormid üle merepinna ulatunud ahtriosa ära lammutanud ning laeva vrakki võib veepinnal näha vaid mõõna ajal. Eraldunud kesk- ja vööriosa jäid aga allapoole merepinda, keskosa 30 m sügavusele, vööriosa vajus 45 meetri sügavusele ja lamab külili vasakul poordil. Vrakk on saanud populaarseks sukeldumiskohaks.

## Viited

## Välislingid
* List of casualties of Russia and other post-soviet countries
Maximilian Reinelt

**Maximilian Josef Reinelt** (24. august 1988 Ulm – 9. veebruar 2019 Sankt Moritz) oli Saksamaa sõudja.

Reinelt võitis 2012. aasta suveolümpiamängudel Londonis kaheksapaadil kuldmedali ja 2016. aasta suveolümpiamängudel Rio de Janeiros hõbeda.
Mars 2020

**Mars 2020** on NASA missioon, mis koosneb kulgurist Perseverance ja helikopterist Ingenuity. 

Missioon startis 30. juulil 2020, sisenes Marsi atmosfääri 18. veebruaril 2021 umbes kell **22:45:53**  ja maandus kell **22:56:30** Marsi Jezero kraatrisse. Mars 2020 eesmärkideks on välja selgitada Marsi keskkonna elamiskõlblikkus, otsida iidse elu tunnuseid ning hinnata loodusvarasid ja astronaute ähvardavaid ohte.

Missioon kuulutati välja 4. detsembril 2012 ja selle loomisel on võetud eeskujuks Curiosity. Mars 2020 kasutab mitmeid komponente, mida kasutab ka Curiosity, kuid uuel kulguril on teistsugused teadusseadmed ja puur. 2018. aastal teatas NASA, et koos kulguriga saadetakse Marsile ka minihelikopter The Mars Helicopter, mis hiljem sai nimeks Ingenuity.
## Perseverance
Perseverance (Otsetõlges sihikindlus) on **Mars2020** kugur. Tema eesmärk on uurida, kas marsil oli elu ja kas meie poolt võib sinna elu saada. Perseverancel on 19 kaamerat ja 2 mikrofoni. 

(Loe rohkem: Perseverance) 

## Ingenuity
Ingenuity (Otsetõlges visadus) on **Mars2020** helikopter. Tema eesmärk on teha esimesed viis mootorlendu marsil. Ingenuity on kinnitatud Perseverance alla.

(Loe rohkem: Ingenuity)

## Vaata ka
* Perseverance
* Ingenuity
* Curiosity
*Marsi-missioonide loend
## Viited
Shōkō Asahara

**Shōkō Asahara** (jaapani keeles 麻原 彰晃 *Asahara Shōkō*; sündides **Chizuo Matsumoto** 松本 智津夫 *Matsumoto Chizuo*; 2. märts 1955 – 6. juuli 2018) oli Jaapani viimsepäevasekti Aum Shinrikyo juht, kelle korraldusel pandi toime 1995. aastal Tōkyō metroos mürkgaasirünnak, milles hukkus 13 inimest.

Shōkō Asahara kuulutas end nii Kristuseks kui ka esimeseks valgustatuks pärast Buddhat. Ta väitis, et suudab toime panna üliinimlikke tegusid, sealhulgas leviteerida. Ta kohtus budistina ka dalai-laamaga, kes andis talle oma õnnistuse.

1994. aastal hukkus sekti tegevuse tagajärjel kaheksa inimest ning viga sai 600. 

1995. aasta märtsis toimetasid sekti liikmed Jaapani pealinna metroosse närvimürki. Sariiniga täidetud läbitorgatud kotid jäeti tähtsamatele metrooliinidele. Järgnenud kuudel üritati võimude teatel jätta mitmesse metroojaama vesikniktsüaniidhapet, kuid edutult. 

Tōkyō metroos 1995. aastal inimohvritega sariinirünnaku sooritanud Aum Shinrikyo sekti juht Shōkō Asahara mõisteti surma poomise läbi. Surmaotsuse täideviimine venis kuriteos kahtlustatud sektiliikmete otsimise ja uurimistoimingute läbiviimise tõttu. Shōkō Asahara ja seitsme süüdimõistetud Aum Shinrikyo liikme surmaotsus viidi täide 6. juulil 2018.

Shōkō Asaharal on tuhandeid järgijaid.

## Viited
Tartu Kommunist

**Tartu Kommunist** : *[[Eestimaa Kommunistlik Partei|Eestimaa Kommunistliku Partei (bolševikkude)]] Tartu Komitee häälekandja*, oli aastatel 1940–1941 Tartus ilmunud ajaleht.

Tartu Kommunist asendas ajalehte *[[Postimees]]* pärast tolle sulgemist okupatsioonivõimude poolt. Viimane Postimees ilmus 27. septembril 1940 ja esimene Tartu Kommunist 28. septembril 1940. Ajalehe vastutav toimetaja oli Max Laosson.

Viimane Tartu Kommunist ilmus 24. juulil 1941. Ajalehte jõudis ilmuda 162 numbrit. Ilmumissagedus oli 6 korda nädalas. Üksnumbri hind oli 7 senti, hiljem 10 kopikat. Kirjastaja oli Ajalehtede Kirjastus ehk endine Postimehe kirjastus.

Postimees taastati juulis 1941 ja ajaleht ilmus ka pärast uut nõukogude okupatsiooni 1944. aastal, kuni 1948. aastani, mil ta sai nime Edasi. Pärast II maailmasõda tegutses nime Tartu Kommunist all trükikäitis, algselt Postimehe toimetuse kõrvalmajas aadressil Ülikooli 21/23, seejärel 1950. aastatel Kastani tn 38.
Viikingilaev

**Viikingilaev** oli viikingite ajal enamasti ainult viikingite poolt kasutatud veesõiduk, millega liiguti nii merel kui ka siseveekogudel.

Viikingid seilasid Skandinaavia poolsaare ranniku läheduses ristkülikukujuliste purjedega alustel juba 7. sajandil. Viikingid ehitasid kolme eri tüüpi laevu – pikklaevad, laiema kerega kaubalaevad (*[[knarr]]*) ja rannikusõidul kasutatud väiksemad kaubaveo- ja kalastuslaevad (*karves*). Pikklaevadega käidi sõja- ja rüüsteretkedel ning kaugetel avastusretkedel, kuid neid kasutati ka kaubalaevadena. Pikklaevad olid varustatud nii aerude kui ka purjega.

Viikingite ajastut (ajavahemik 793–1066 pKr) poleks olnud ilma nende kuulsate pikklaevadeta. Need olid kiired, vastupidavad ja hea manööverdamisvõimega, mistõttu pääsesid viikingid oma laevadega kõikjale. Laevade kuni 15 sõlmeni ulatuv kiirus ületas kõigi tolleaegsete aluste oma. Laevadel oli lame põhi, mis võimaldas nendega liikuda ka kalda lähedal ja jõgedel. Pikklaev võis seilata kõigest 90 cm sügavusega vees. Suurimad laevad olid 30 m pikkused ja võtsid pardale 60 meest.

Viikingilaevadel oli liikumiseks kaks võimalust – aerud ja purjed. Laevade liikumine sõltus tuultest, aere kasutasid nad ainult abivahendina kalda lähedal, kus tuul polnud kuigi tugev. Rüüsteretke ajal võis tuule suund muutuda, mistõttu oli aerutamise abil võimalik vajadusel alati kiiresti põgeneda. Kuna aluse vöör ja ahter olid ühesugused, andis see viikingitele võimaluse pärast röövretke laevaga otseteed merele tagasi pöörduda. Viikingilaevu juhiti aluse tagaosas külgedel asetsevate tüüraerudega.

Oma rüüsteretkedel võtsid viikingid lahkudes endaga kaasa ka hulgaliselt rüüstatud vara, mis pidi laeva ära mahtuma. Hilisemal viikingite ajal, kui vähenesid rüüsteretked ja viikingid hakkasid tegelema kaubavahetusega, võeti kodunt lahkudes merereisile kaasa puidust vaatides mitme tonni jagu erinevaid kaupu, lisaks vahel ka kariloomi. Alates 840. a. võtsid viikingid oma kaubalaevadega  mereretkedele kaasa ka hobuseid, mis võimaldas neil rünnata sisemaal täiesti ettearvamatust suunast. Teatud mõttes olid nende alused seetõttu kombinatsioon aerudega sõja- ja kaubalaevast.

Lõpuks jõudsid nad oma merekindlate laevadega Põhjamerelt 793. a. Inglismaale ja hiljem ka Vahemerele. Viikingid olid oma laevadega ajast ees, nende aluste ehituspõhimõtteid kasutati ka hiljem mitmesaja aasta jooksul.

## Vaata ka
*Nydami paat
*Hjortspringi paat
*Færing
*Karve
*Viikingilaeva koopia
*Kaljujoonis

## Viited
Islam ja mitmekultuurilisus

**Islam ja mitmekultuurilisus** on üks olulisimatest aspektidest 21. sajandi mitmekultuurilises ühiskonnas.

## Arutelu mitmekultuurilisust puudutavate küsimuste üle

### Negatiivne vastukaja mitmekultuurilise poliitika suhtes
Ajakirjas Hudson Review ilmunud artiklis kirjutab Bruce Bawer sellest, mida ta arvab edasiarenevatest ideedest ja poliitikast Euroopas, eriti Hollandis, Taanis, Suurbritannias, Norras, Rootsis, Austrias ja Saksamaal. Oma arvamusloos märgib Bawer, et mitmekultuuriline poliitika ei aita ühiskonnal lõimuda, vaid õõnestab seda ning paneb inimesi unustama oma rahvusliku identiteedi.

### Kokkusobimatus ilmaliku ühiskonnaga
Kokkusobimatust ilmaliku ühiskonnaga on mõjutanud viimaste filosoofide poolt toetatud mitmekultuurilisuse hoiak, mis on tihedalt seotud uute filosoofide pärandiga. Tulist poleemikat teema kohta on tekitanud mitmed mitmekultuurilise poliitika vastasuse toetajad, nagu näiteks Pascal Bruckner ja Paul Cliteur, kelle arvamused on sütitanud ülemaailmse arutelu.

### Šariaadi toomine Lääne riikidesse

Kanadas muutus šariaadil põhinevate perekohtute lubamine riigis suureks vaidlusaluseks küsimuseks ning see sai meedias suure kajastuse. Suurbritannia pealinn London on maailma kõige suurem linn, kus elanikud on usulistel põhjustel eraldatud rohkem kui rassi põhjal. 25% Londoni seitsmest miljonist elanikust elab religioosselt eraldatud linnaosades.

### Kahtlus muslimite vastu
Uuringud on näidanud, et 18% Suurbritannias elavatest inimestest arvab, et "suur osa Briti moslemitest ole lojaalsed UK-le ja on valmis terroriakte andeks andma või isegi läbi viima". TNS / Global küsitlus näitas, et 31% Suurbritannia elanikest tunneks end mugavalt moslemi kõrval elades, see arv langes 21 protsendini pärast 7/7 pommitamist Londonis.

## Arvamused
Saksa Sotsiaaldemokraatliku Partei ridadesse kuulunud majandusteadlane Thilo Sarrazin on islami ja mitmekesisuse teemat teravalt kritiseerinud ning öelnud: "Kui me nii edasi toimetame nagu 40 viimast aastat, hääbume demograafiliselt ja kuhtume intellektuaalselt… Meile kultuuriliselt ja hariduslikult kaugete inimrühmade massiline sisseränne Aafrikast, Lähis-Idast ja Lõuna-Aasiast ei lahenda probleeme, vaid tekitab neid juurde" (raamat "Deutschland schafft sich ab").

## Viited
Viikingilaeva koopia

**Viikingilaeva koopia** on üks levinumaid laevakoopiate liike.

Viking – esimene viikingilaeva koopia – ehitati Rødsverveni laevatehases Norras Sandefjordis. 1893. aastal sõitis see üle Atlandi ookeani Ameerika Ühendriikidesse Chicagosse. Varem asus laev Lincoln Parkis Chicagos, praegu on Viking konserveerimisel Genfi linnas Ameerika Ühendriikides.

Põhja-Euroopas ja Põhja-Ameerikas on kasutusel märkimisväärne hulk viikingiaegsete laevade uusehitisi. Rohkesti viikingilaevade täpseid rekonstruktsioone on ehitanud arheoloogiliste leidude järgi Taanis Roskildes asuv Vikingilaevade Muuseum.

## Eestis ehitatud viikingilaevade koopiad

*Turm – Tartu, ehitatud aastatel 2008–2009, Lapuri laeva koopia, pikkus 12 m, laius 2,5 m, 10 aeru. 
*Aimar – Käsmu, ehitatud aastatel 2009–2010, Gokstadi seksringi koopia, pikkus 9,7 m, laius 2 m, 8 aeru.
*Thule ja Neyve – Nõva, ehitatud aastatel 2010–2011, Gokstadi faeringi koopiad, pikkus 6,7 m, laius 1,7 m, 4 aeru.
*Äge – Kiruvere, ehitatud aastatel 2011–2012, Foteviki koopia, pikkus 11,6 m, laius 2,8 m, 12 aeru.
*Thor – Hõreda, ehitatud aastatel 2013–2018, Gokstadi laeva 1/2 koopia, pikkus 10 m, laius 2,6 m, 8 aeru.

## Viited
Karl Adamson

**Karl Adamson** (31. august 1935 Helme kihelkond, Valgamaa – 4. märts 2018 Haapsalu) oli Eesti NSV komsomoli-, partei- ja riigitegelane ning Eesti koolijuht.

## Hariduskäik
Ta õppis Patküla 7-klassilises Koolis ja Tõrva Keskkoolis, keskkoolidiplomi sai Tartus. 

Oli aastatel 1954–1958 sundajateenistuses Nõukogude mereväes.

Lõpetas 1963. aastal Tartu Riikliku Ülikooli kehakultuuriteaduskonna. 

## Tegevus ELKNÜ-s, NLKP-s ja Eesti NSV valitsusasutustes
*1962–1966 ELKNÜ Tartu linnakomitee ja Tartu Riikliku Ülikooli komsomolikomitee sekretär 
**1964 oli Eesti Üliõpilaste Ehitusmaleva esimene komandör
**1966–1968, 1. märts ELKNÜ Keskkomitee sekretär 
*1970–1980 EKP Keskkomitee instruktor, sektorijuhataja ja inspektor 
**õppis Moskvas NLKP KK juures asuv Ühiskonnateaduste Akadeemias, sai sealt 1978. aastal filosoofiakandidaadi kraadi 
*1980–1986 Eesti NSV Ministrite Nõukogu kohalike omavalitsusorganite osakonna juhataja

## Tegevus koolijuhina
Aastatel 1987–2001 oli ta Tallinna 4. Keskkooli / Tallinna Üldgümnaasiumi direktor.

## Artikleid
Karl Adamson, Mikk Titma. "Nooruslikust eneseteostusest süsteemi kriitikani: 1960. aastate Tartu ülikooli komsomoliorganisatsioon". Akadeemia, 12/2009. Lk 2287–2303

## Isiklikku
Tema tütar on näitleja Kadri Rämmeld.

## Viited

## Kirjandus
*Vello Jaska. "Helme kandist pärit Adamsonide suguvõsast on võrsunud mitu kuulsust". Postimees, 28. juuli 2009
*Toomas Alatalu. "Tartu esimesed üliõpilaspäevad said alguse Käärikult ja KVNi abil". // Akadeemilise pärandi mõte. Tartu Ülikooli ajaloo küsimusi XXXX. Toimetanud Lea Leppik. Tartu Ülikool. Tartu 2012. Lk 216–233

## Välislingid
*Haud Haapsalu vanal kalmistul
Jonathan Balcombe

**Jonathan Balcombe** (sündinud 28. veebruaril 1959 Londonis Inglismaal) on Ameerika Ühendriikide etoloog ja teaduskirjanik.

Ta sündis Ida-Londonis Hornchurchis (praeguse haldusjaotuse järgi asub Hornchurch Londoni Haveringi linnaosas), kuid ta lapse- ja noorpõlv möödusid Uus-Meremaal ja Kanadas. 1983. aastal lõpetas ta Torontos Yorki Ülikooli bakalaureusekraadiga bioloogias. Magistrikraadi bioloogias sai ta Ottawas asuvast Carletoni Ülikoolist.

Balcombe elab 1987. aastast Ameerika Ühendriikides. 1991. aastal kaitses ta Tennessee osariigis Knoxville'is asuvas Tennessee Ülikoolis doktoritöö etoloogias. Doktoritöö teemaks oli troopilistel ja subtroopiliste aladel levinud käsitiivaliste seltsi mopsininalaste sugukonda kuuluva Brasiilia kurdmoka (*Tadarida brasiliensis*) ema ja poja vaheline vokaalne kommunikatsioon.

Balcombe on töötanud mitmes loomakaitseorganisatsioonis, sealhulgas The Humane Society of the United Statesis ja People for the Ethical Treatment of Animalsis, tegutsenud õppejõuna ja lektorina. On käinud loenguid pidamas kuuel mandril. Ta on ajakirja Animal Sentience kaastoimetaja.

## Teosed
* 2000 – *The Use of Animals in Higher Education: Problems, Alternatives, and Recommendations*, Humane Society Press
* 2006 – *Pleasurable Kingdom: Animals and the Nature of Feeling Good*, Macmillan
* 2010 – *Second Nature: The Inner Lives of Animals*, Macmillan
* 2011 – *The Exultant Ark: A Pictorial Tour of Animal Pleasure*, University of California Press
* 2016 – *What A Fish Knows: The Inner Lives of Our Underwater Cousins*, Scientific American/Farrar, Straus and Giroux (eesti keeles "Mida kala teab. Meie veealuste sugulaste siseelu". Tõlkinud Tiina Randus. Tallinn: kirjastus Argo, 2018, 280 lk, ISBN 978-9949607488)

## Viited

## Välislingid
* Koduleht
* BatWorldSanctuary - curious, playful bats.mpg. Jutustavat teksti loeb Jonathan Balcombe, youtube.com, 1. veebruar 2012
* Most Eaten, Least Heard: The Inner Lives of Fishes | Jonathan Balcombe | TEDxHeidelberg youtube.com, 9. jaanuar 2018
Kanepi Raamatukogu Selts

**Kanepi Raamatukogu Selts** on Võrumaal Kanepis tegutsenud selts.

Seltsi asutamine oli üheks Eesti rahvusliku liikumise ülesandeks. Selle eesmärk oli arendada eesti talupoegi ja anda neile võrdsed õigused ning võimalused kirikuõpetajate ja mõisnikega. Kanepi raamatukogu asutamine oli tihedalt seotud Eesti rahvusliku liikumise ettevõtmistega. Tegemist oli rahvusliku ärkamise aja edasipüüdliku seltskonnaga Kanepis ja selle ümbruses. Raamatukogu Seltsi asutamiseks loa saamine võttis väga pikka aega. Esimene taotlus anti sisse juba 1879. aastal. 5. juunil 1881 esitas A. Arras uue taotluse. 1883. aasta mais saabus luba Raamatukogu Seltsi asutamiseks.

## Viited
Evi Veesaar

**E(e)vi-Urve Veesaar** (sündinud 9. detsembril 1943 Tallinnas) on eesti õpetaja, koolijuht ja ametiühingutegelane.

## Hariduskäik
Ta lõpetas 1962. aastal Tallinna 10. Keskkooli ning 1968. aastal *[[cum laude]]* Eduard Vilde nimelise Tallinna Pedagoogilise Instituudi (TPedI) inglise filoloogia erialal.

## Töökäik
Ta töötas juba kõrgkooliõpingute ajal (alates 1967. aastast) kuni 2007. aastani Tallinna 4. Keskkooli inglise keele õpetajana ning oli aastatel 1982–1987 ka kooli direktor. Ta on töötanud ka TPedI-s.

Ta on olnud alates 2005. aastast tegev haridustöötajate ametiühingutes, olnud mitme organisatsiooni esimees (sealhulgas Tallinna Haridustöötajate Ametiühingu Liidu juhatuse esimees aastatel 2005–2015), juhatuse esimehe asetäitja, välissekretär jm.

## Teoseid
* "Inglise keele grammatika harjutusmaterjal keskkoolile". Kaasautor Nelli Kohv. Haridustöötajate Koolituskeskus. Tallinn 1996. 48 lk

## Tunnustus
* 2006 – Valgetähe V klassi teenetemärk
* 2016 – Eesti Haridustöötajate Liidu auliige

## Viited

## Kirjandus
* Sirje Tohver. "Ei ole kahte ühtmoodi tundi". Õpetajate Leht nr 10, 12. märts 2004. Lk 17
* Triinu Maran. "Evi Veesaar: Õpetajate palk 20% suuremaks ja koormus väiksemaks". Tule Tee nr 39 (7), mai 2011. Lk 2

## Välislingid
* Ülo Tikk. riigieksamite korralduses". Õpetajate Leht nr 20, 22. mai 1998. Lk 1 
* Rein Joamets. "Eesti tutvustas New Yorgis oma riigi üldhariduse uuendusi". Õpetajate Leht nr 12, 25. märts 2011. Lk 13
* Ingvar Lagerlöv. "''Estniska lärare strejkar för drägliga löner. Hallå där, Evi Veesaar, internationell sekreterare i den estniska lärarorganisationen EHL''". Lärarnas tidning, 12. märts 2012 Rootsi keeles
* Raivo Juurak. "Eesti õpetajad Stockholmi sündmuste epitsentris". 13. aprill 2017
Eduard Tubina muuseum

**[[Eduard Tubin]]a muuseum** on muuseum Tartu maakonnas Peipsiääre vallas Alatskivi lossis.

Muuseum avati kevadel 2011. Muuseumi asutasid üheskoos Alatskivi valla esindajad ja Eesti Teatri- ja Muusikamuuseum.

## Viited

## Välislingid
*http://www.alatskiviloss.ee/tubina-muuseum
Auetali vald

**Auetal** on vald Saksamaal Alam-Saksi liidumaal Schaumburgi kreisis. Vallakeskus on Rehren.

Valla pindala on 62,15 km².

31. detsembril 2017 elas seal 6287 inimest.

Vald asub umbes 10 km Stadthagenist lõunas ja 22 km Mindenist idas.

## Viited

## Välislingid

* Auetali kogukond
* Veel infot Auetalist
Hațeg

**Hațeg** (ungari keeles *Hátszeg*, saksa keeles *Wallenthal*) on linn Rumeenias Hunedoara maakonnas. Linn asub ajaloolises Transilvaania piirkonnas.

Linna haldusalasse kuulub kolm küla: Nălațvad (*Nalácvád*), Silvașu de Jos (*Alsószilvás*) ja Silvașu de Sus (*Felsőszilvás*)

Asulat mainitakse ürikutes esimest korda 1276. aastal, linnaõigused sai 1366. aastal.

2011. aasta rahvaloenduse andmetel oli Hațegi elanikest rumeenlasi 93,15%, ungarlasi 1,6% ja teistest rahvustest inimesi 1,1%. Rahvus oli teadmata 4,14%-l inimestest.

Hațegi lähedal on leitud dinosauruste fossiile.

## Galerii

Hatszeg latkepe.jpg
Colegiul National I C Bratianu Hateg.jpg
HategHD2012 (7).JPG


## Viited
Onondaga keel

**Onondaga keel** on irokeesi keelkonda kuuluv põhjairokeesi rühma keel, mida kõnelevad onondagad.

Onondaga keelt kõneles 2007. aasta seisuga umbes 50 inimest, neist 40 Kanadas ning ülejäänud Ameerika Ühendriikides.

Onondaga keel on väljasurev keel (Ethnologue’i tase 8a).

## Viited
Miloš Ninković

**Miloš Ninković** (serbia kirillitsas Милош Нинковић; sündinud 25. detsembril 1984 Belgradis) on Serbia jalgpallur, kes mängib poolkaitsjana Austraalia kõrgliiga klubis Sydney.

Ta alustas klubikarjääri 2002. aastal kodumaal Čukaričkis. 2004. aastal liitus ta Ukraina kõrgliiga klubiga Kiievi Dinamo, kus mängis kokku üheksal hooajal. Hooaegadel 2006–07 ja 2008–09 tuli ta klubiga Ukraina meistriks. Hooajal 2012–13 mängis ta Prantsusmaa kõrgliiga klubis Évian ja hooajal 2013–14 Belgradi Red Stariga Serbia kõrgliigas, kuid naasis hooajaks 2014–15 taas Éviani.

Sydneys mängib ta alates 2015. aasta juulist. Ta on klubiga kahel korral tulnud Austraalia kõrgliiga põhihooaja meistriks ja hooajal 2016–2017 lõplikuks meistriks. 2017. aastal võideti lisaks Austraalia karikas. Hooaegadel 2016–17 ja 2017–18 on Ninković valitud Austraalia liiga sümboolsesse koosseisu. Hooajal 2016–17 valiti ta kogu liiga parimaks mängijaks.

Ninković mängis Serbia jalgpallikoondises aastatel 2009–2012 kokku 28 korral. Ta kuulus Serbia koondisse 2010. aasta maailmameistrivõistlustel.

## Saavutused
;Kiievi Dinamo
*Ukraina Premjer-Liga (2): 2006–07, 2008–09
*Ukraina karikas (3): 2004–05, 2005–06, 2006–07
*Ukraina superkarikas (4): 2006, 2007, 2009, 2011
;Red Star
*Serbia Superliga (1): 2013–14
;Sydney FC
*A-League'i Premiership (2): 2016–2017, 2017–2018
*A-League Championship (2): 2016–2017, 2018–19
*FFA Cup (1): 2017

## Välislingid
George Blackwood

**George Henry Raymond Blackwood** (sündinud 4. juunil 1997 Berowras, Uus-Lõuna-Walesis) on Austraalia jalgpallur, kes mängib ründajana Inglismaa tugevuselt neljanda liiga klubis Oldham Athletic.

Ta sündis ja kasvas üles Sydney äärelinnas Berowras. 2014. aastal liitus ta kohaliku jalgpalliklubiga Sydney FC. Sama aasta oktoobris debüteeris ta Sydney põhimeeskonnas. Hooajal 2016–17 võitis ta Sydneyga Austraalia kõrgliiga põhihooaja.

2017. aasta juulis liitus Blackwood Adelaide Unitediga.

2020. aasta septembris sõlmis ta kaheaastase lepingu Oldham Athleticuga.

## Saavutused
;Sydney FC
*A-League'i Premiership: 2016–2017

## Viited
Shane Lowry

**Shane Thomas Lowry** (sündinud 12. juunil 1989 Perthis) on Austraalia jalgpallur, kes mängib kaitsjana Katari kõrgliiga klubis Al Ahli.

Ta alustas klubikarjääri 2005. aastal Inglismaal Aston Villas. Aston Villa põhimeeskonnas tal liigadebüüti teha ei õnnestunud. Hooajal 2009–10 oli ta laenul Inglismaa esiliigas Plymouth Argyle'is ja kolmandas liigas Leeds Unitedis, hooajal 2010–11 esiliigas Sheffield United. 2012. aasta jaanuaris sõlmis ta püsiva lepingu esiliigas mängiva Millwalliga ning mängis seal kokku kolm hooaega. Hooajal 2014–15 mängis ta kolmanda liiga klubis Leyton Orient.

2015. aasta septembris liitus Lowry Inglismaa esiliiga klubiga Birmingham City, kuid vähese mänguaja tõttu suundus ta juba 2016. aasta jaanuaris tagasi kodumaale, liitudes Perth Gloryga. 2018. aastal valiti ta Perth Glory aasta mängijaks. Hooajal 2018–19 võitis ta Perth Gloryga Austraalia liiga põhihooaja. Samal hooajal valiti ta Austraalia kõrgliiga sümboolsesse koosseisu.

Lowry on Iiri päritolu ning ta on kuulunud Iirimaa noortekoondistesse.

## Saavutused
;Perth Glory
*A-League: Premiers 2018–19

## Viited
Žagatas (Loodi vald)

**Žagatas** on küla (*mazciems*) Lätis Valmiera piirkonnas Loodi vallas. Küla asub valla lõunaosas ja jääb valla keskusest Loodist 2,6, endisest piirkonnakeskusest Ruhjast 13,1 ja Riiast 164 kilomeetri kaugusele. Aastail 2009–2021 kuulus küla Ruhja piirkonda.

## Viited
Lielustes

**Lielustes** on küla (*mazciems*) Lätis Valmiera piirkonnas Lode vallas. Küla asub valla lõunaosas ning jääb valla keskusest Loodist 4,5, endisest piirkonnakeskusest Ruhjast 13,3 ja Riiast 164,2 kilomeetri kaugusele.

Aastail 2009–2021 kuulus küla Ruhja piirkonda.

Lielustes asuvad Kokļese muinaskalmed ehk Kirikuase on muinsusmälestistena regionaalse kaitse all.

## Viited
Copșa Mică

**Copșa Mică** (ungari keeles **Kiskapus**) on linn Rumeenias Sibiu maakonnas. Linn asub ajaloolises Transilvaania piirkonnas. Linn asub Mediașist 12 km kaugusel.

Ürikutes on asulat esimest korda mainitud 1402. aastal, linnaõigused sai 1961. aastal.

1990. aastatel oli Copșa Mică, kus asusid mitmed metallitöötlemistehased, Rumeenia üks saastatumaid linnu.

2011. aasta rahvaloenduse andmetel oli Copșa Mică elanikest rumeenlasi 75,07%, mustlasi 11,15%, ungarlasi 8,3% ja teistest rahvustest inimesi 0,49%. Rahvus oli teadmata 4,95%-l inimestest.

## Galerii

Biserica_evanghelica_din_Copsa_Mica_(18).JPG
Copşa Mică CFR Gara. May 1994.jpg
Biserica romano-catolica din Copsa Mica (1).JPG


## Viited
Arakste

**Arakste** on küla (*ciems*) Lätis Valmiera piirkonnas Lode vallas. Küla asub valla keskosas Silupīte oja kaldal ning jääb valla keskusest Loodist 3,8, endisest piirkonnakeskusest Ruhjast 16,9 ja Riiast 167,8 kilomeetri kaugusele.

Küla on kujunenud Araksti mõisasüdame juurde. Araksti mõisa tall ja Araksti mõisa ait on muinsusmälestistena regionaalse kaitse all. Külas kasvav Euroopa lehis on looduskaitse all. Aastail 2009–2021 kuulus küla Ruhja piirkonda.

Külas on Arakste bussipeatus. 

## Elanikkond


* 48 (1965)
* 55 (1989)
* 34 (2000)
* 22 (2011)

* 18 (2015)
* 13 (2018)
* 10 (2022)
* 8 (2025)



## Viited
Mannlicher M1895

:*Mitte segi ajada [[Geweer M. 95]]-ga.*

**Mannlicher M1895** (saksa keeles *Infanterie Repetier-Gewehr M.95*, ungari keeles *Gyalogsági Ismétlő Puska M95*) on käsilukustusega Austria-Ungari vintpüss, mille konstrueeris Ferdinand Mannlicher. Ta kasutas seal oma revolutsioonilise Mannlicher M1890 otsekäsilukustuse edasiarendatud versiooni. Austria sõdurite seas tunti relva hüüdnimega "Ruck-Zuck-[Gewehr]" ja Itaalia sõdurite seas hüüdnimega "Ta-Pum". Itaallased kirjutasid relvast esimese maailmasõja ajal ka laulu. Relva tootsid peamiselt OEWG Sankt Ulrich bei Steyris ja Fegyver- és Gépgyár Budapestis.

Algul kasutati vintpüssides Mannlicher M1895 padrunit 8×50mmR Mannlicher, kuid 1930. aastatel ehitati nendest enamik ümber tugevamale padrunile 8×56mmR.

## Kasutajad
* 
* 
*  Bulgaaria Kuningriik
*  Esimene Austria Vabariik
*  Etioopia Keisririik
*  Hiina
*  Hispaania
*  Itaalia
* 
*  Jugoslaavia Kuningriik
* 
*  Kreeka Kuningriik
*  Lääne-Ukraina Rahvavabariik
* 
*  Poola
*  Rumeenia Kuningriik
*  Serbia Kuningriik
* 
*  Sudetendeutsches Freikorps
* 
*  Ungari Kuningriik
*  Venemaa Keisririik

## Vaata ka
* Mannlicher M1890 (karabiin)
* Mannlicher M1888
* M1895 Lee Navy
* Ross (vintpüss)

## Viited

## Välislingid
*  M95, M90, and identifying marks
* Modern Firearms – M95/30 (M1895)
* Photogallery of carabine Mannlicher M.95
Blaj

**Blaj** (ungari keeles *Balázsfalva*) on linn Rumeenias Alba maakonnas. Linn asub ajaloolises Transilvaania piirkonnas.

Asulat on ürikutes esimest korda mainitud 1271. aastal, linnaõigused sai 1737. aastal.

Blaj on Transilvaania õigeusklike usuline ja kultuuriline keskus.

2011. aasta rahvaloenduse andmetel oli Blaji elanikest rumeenlasi 78,26%, mustlasi 8,26%, ungarlasi 6,32% ja teistest rahvustest inimesi 0,24%. Rahvus oli teadmata 6,9%-l inimestest.

## Galerii


Vista de Blaj2.jpg
Institutul Recunostintei - Blaj.jpg
Ķirbēni

**Ķirbēni** (ka **Ķirbeļi**, eestipäraselt **Kirbla**) on küla (*mazciems*) Lätis Valmiera piirkonnas Ipiku vallas. Küla asub valla kaguosas ning jääb valla keskusest Ipikust 4,1, endisest piirkonnakeskusest Ruhjast 15,6 ja Riiast 167,8 kilomeetri kaugusele.

Küla on kujunenud Kürble mõisasüdame juurde. 1897. aastal rajati sinna raudteejaam. Aastail 2009–2021 kuulus küla Ruhja piirkonda.

Külas on Robežnieki bussipeatus. 

## Viited
Siiri-Merike Nummert

**Siiri-Merike Nummert** (26. märts 1939 Tartu – 23. detsember 2014 Vändra) oli eesti tarbekunstnik. 

Lõpetas Tartu 2. Keskkooli ja seejärel õppis Eesti Riiklikus Kunstiinstituudis (1962–1967), mille lõpetamise järel töötas Tartu alumiiniumivabrikus ja ARS-i metallehistööateljees. 1973–1984 tegutses vabakunstnikuna, 1984–1998 õpetas Tartu Kunstikoolis kompositsiooni.

Loonud metallesemeid, samuti Tartu perekonnaseisuameti pannoo, Tähetorni tähekaardi jms. Harrastanud tušijoonistamist. 

Näitustel esines 1969. aastast, sh Jaapanis Sapporos 1972. aastal. Isikunäitus oli 1974. aastal Tartu Kunstnike Majas. 

Kuulus Eesti Kunstnike Liitu (1975–2004) ja Tartu Kunstnike Liitu. 1989. aastal astus kunstiühingusse Pallas. 

## Viited
Ipiķu skola

**Ipiķu skola** (ka **Marguži**, tõlkes Ipiku kool) on küla (*mazciems*) Lätis Valmiera piirkonnas Ipiku vallas. Küla asub valla põhjaosas Sapraša jõe kaldal ning jääb valla keskusest Ipikust 5,3, endisest piirkonnakeskusest Ruhjast 23,4 ja Riiast 175,7 kilomeetri kaugusele. Aastail 2009–2021 kuulus küla Ruhja piirkonda.

Külas on Ipiķu skola bussipeatus. 

Külas kasvav Kārlis Ulmanise istutatud tamm on looduskaitse all.

## Viited
Târgu Frumos

**Târgu Frumos** (varasemas kirjaviisis **Tîrgu Frumos**) on linn Rumeenias Iași maakonnas. Linn asub ajaloolises Moldova piirkonnas.

Ürikutes on asulat esmamainitud 1448. aastal. Linnaõigused sai Târgu Frumos 17. veebruaril 1968.

2011. aasta rahvaloenduse andmetel oli elanikest rumeenlasi 72,38%, mustlasi 8,12%, venelasi (lipovaane) 8,02% ja muust rahvusest inimesi 0,04%. Rahvus oli teadmata 11,41%-l inimestest.

## Galerii

The%27ESPLANADE%27Tg.Frumos.ROMANIA.JPG
GarabetIbraileanu.PrimarySchool.Tg.Frumos.ROMANIA.JPG
Igreja Săo Nicolas do Târgu Frumos.jpg


## Viited
Norma Jõekalda

**Norma-Amanda Jõekalda** (sündinud **Poopuu**, aastast 1960 **Oks**, aastast 1970 **Jõekalda**; sündinud 9. juulil 1938 Saaremaal Kihelkonna vallas Kihelkonna-Liiva külas) on eesti telerežissöör. 

Ta on lõpetanud 1955. aastal Kingissepa Keskkooli ja 1963. aastal Moskvas GITIS-e teatriteaduse erialal. 

Töötanud aastatel 1960–1965 Eesti Televisioonis režissööri abina ja 1965–1993 režissöörina. Aastatel 1993–2000 töötas režissöörina Kanal 2-s. 

Jõekalda on teinud teatri- ja kultuurisaateid ning dokumentaalfilme („Rõõm ja mure” ja „Kreedo”, 1979, ning „Tuglas 100”, 1980, kõik Eesti Telefilmis; „Kui ainult seda sinist rukkilille...”, 1996; „Mees laulusillalt”, 1997; „Tuglase tuli põleb”, 1998).

Eesti Teatriliidu liige (1962).

## Saateid Eesti Televisioonis

*Maskiga ja maskita: Karl Kalkun (1973)
*Maskiga ja maskita: Ita Ever (1974)
*Saatesari "Pöördlava" (Aino Talvi, Mikk Mikiver, Katrin Välbe, Aarne Üksküla, Ants Jõgi, Hugo Laur, Kaarel Karm; 1976–1978)
*Saatesari "Imet tabamas" (Lisl Lindau, Salme Reek, Viive Ernesaks, Heino Mandri, Rudolf Allabert, Arvi Mägi, Evald Hermaküla, Ines Aru, Marje Metsur, Mari-Liis Küla, Rein Aren, Ago-Endrik Kerge, Aarne Üksküla, Gunnar Kilgas, Lembit Eelmäe, Ants Ander, Ellen Liiger; 1981–1985)
*Teatrivara: Inimene ja revolutsioon (1987)
*Kunstnik Voldemar Peil (1987)
*Saatesari "Näitleja" (Kersti Kreismann, Andrus Vaarik, Rein Malmsten, Helle Kuningas, Paul Laasik, Margus Vaher, Iivi Lepik, Rita Raave, Helle Laas, Katrin Saukas, Helene Vannari; 1987–1992)
*Teatrijuttu: Pirgu mälukild (1989)
*Teatrijuttu: Linda Pakri (1990)
*Pildikastis: Vello Rummo (1991)
*Päikesekummardaja. Liina Reiman (1991)
*Mõttekas mõttetus (1992)
*Lennud: Lavakunstikooli VIII lend (1992, koos Margot Sepaga)
*Teater laulab: Ennupojad (1995)

## Isiklikku
1970. aastast oli ta abielus filmioperaator Kaljo Jõekaldaga. 1990. aastatel elasid Kaljo ja Norma Jõekalda lühikest aega USA-s Floridas.

Nende poeg on telesaatejuht Kristjan Jõekalda. 

## Kirjandus
*Jaanus Kõrv. "Norma Jõekalda: mu ümber on kogu aeg". – Saarte Hääl, 12. juuli 2008

## Välislingid
*Norma Jõekalda fotod Eesti Rahvusringhäälingu arhiivi kodulehel
Tungsjangi keel

**Tungsjangi keel** on mongoli keelkonna lõunarühma kuuluv keel, mida räägivad tungsjangid Hiina Gansu provintsi Linxia Huei autonoomses ringkonnas ja Xinjiangis Ili Kasahhi autonoomses ringkonnas. 

Umbes 500 000 tungsjangist räägib tungsjangi keelt umbes 200 000, ülejäänud on enamasti üle läinud hiina keelele.

Tungsjangi keeles on 29 või 28 konsonantfoneemi ja 7 vokaalfoneemi. Vokaalharmoonia ei ole säilinud. Pikki ja lühikesi vokaale ei eristata. Rõhk langeb enamasti sõna viimasele silbile.

Sõnajärg on SOV, kuid hiina keele mõjul on Linxia ringkonnas hakanud levima ka sõnajärg SVO.

Tungsjangi keeles on palju hiina laensõnu, kuid ka pärsia, araabia ja turgi laene.

Tungsjangi keelt kasutatakse kirjakeelena vähe, kasutatud on araabia ja ladina kirja. 

## Viited

## Välislingid

* Corff, Oliver (1996), The Dongxiang Mongols and Their Language.
* Field, Kenneth Lynn (1997), A grammatical overview of Santa Mongolian.
* https://glottolog.org/resource/languoid/id/dong1285
Jaunāmuiža (Vilpulka vald)

**Jaunāmuiža** on küla (*mazciems*) Lätis Valmiera piirkonnas Vilpulka vallas. Küla asub valla põhjaosas ning jääb valla keskusest Vilpulkast 2,5, endisest piirkonnakeskusest Ruhjast 13 ja Riiast 165,2 kilomeetri kaugusele. 

Aastail 2009–2021 kuulus küla Ruhja piirkonda.

Külas on Dārznieki bussipeatus. 

## Viited
Teiuș

**Teiuș** (ungari keeles *Tövis*) on linn Rumeenias Alba maakonnas. Linn asub ajaloolises Transilvaania piirkonnas.

Linna haldusalasse kuulub neli küla: Beldiu (*Marosbéld*), Căpud (*Magyarkapud*), Coșlariu Nou (*Újkoslárd*) ja Pețelca (*Pacalka*).

Asulat on ürikutes esmamainitud 1290. aastal, linnaõigused sai 1994. aastal.

2011. aasta rahvaloenduse andmetel oli Teiuși elanikest rumeenlasi 83,56%, mustlasi 7,63%, ungarlasi 3,86% ja muust rahvusest inimesi 0,08%. Rahvus oli teadmata 4,83%-l elanikest.

## Galerii

Gara Teius.jpg
Biserica reformata Teius.jpg
HouseInTeius.JPG
Corabia

**Corabia** on linn Rumeenias Olti maakonnas. Corabia on Doonau kaldal asuv sadamalinn.

Ürikutes on Corabiat esimest korda mainitud 1596. aastal.

2011. aasta rahvaloenduse andmetel oli Corabia elanikest rumeenlasi 81,61%, mustlasi 6,36% ja teistest rahvustest inimesi 0,07%. Rahvus oli teadmata 11,93%-l inimestest.

## Galerii

FalezaPark.jpg
Str 1 Mai.jpg
Primaria - Corabia City Hall.jpg
Norwegian Air Sweden

**Norwegian Air Sweden** on Rootsi lennufirma, mille tütarettevõtteks on Norwegian Air Shuttle. 

20. novembril 2018 loodud Boeing 737 MAX 8 teenindab regulaarlende Stockholmi Arlanda lennujaam. Kõik õhusõidukid on registreeritud Rootsis.

## Viited
Schwarzlose kuulipilduja

**Schwarzlose kuulipilduja** on raskekuulipilduja. Kuulipilduja töötas 1905 välja Saksamaa relvameister Andreas Wilhelm Schwarzlose.
## Relva andmed
*Kaliiber: 8mm, 7,92mm,  6,5mm
*Padrun: 8 × 50 mm R M93 (A/H), 8 × 56 mm R (A/H), 7,92 × 57 mm (S/Tše), 6,5 × 54 mm R (NL), 6,5 × 55 mm (RT) 
*Kuuli algkiirus: 950 m/s
*Tehniline laskekiirus: 500 lasku minutis
*Efektiivne laskekaugus:
*Pikkus: 945 mm
*Kaal: 41,4 kg (tühjalt)
*Lindikoti maht: 250 padrunit
Săcele

**Săcele** (ungari keeles *Négyfalu*, aastatel 1950–2001 *Szecseleváros*) on linn Rumeenias Brașovi maakonnas. Linn asub ajaloolises Transilvaania piirkonnas. Săcele asub Brașovist 15 km kaugusel.

Asulat on ürikutes esmamainitud 1366. aastal.

2011. aasta rahvaloenduse andmetel oli Săcele elanikest rumeenlasi 65,64%, ungarlasi 20,16%, mustlasi 1,06% ja muust rahvusest inimesi 0,31%. Rahvus teadmata oli 12,8%-l inimestest.

## Galerii

RO BV Sacele 4.jpg
Săcele - panoramio.jpg
Satulung,main-road.jpg
Comarnic

**Comarnic** on linn Rumeenias Prahova maakonnas. Linn asub ajaloolises Munteenia piirkonnas, maakonnakeskusest Ploieștist ligikaudu 45 km põhjaloodes.

Linna haldusalasse kuulub neli küla: Ghioșești, Podu Lung, Poiana ja Posada.

Comarnic sai linnaõigused 1968. aastal.

## Galerii

Romania (13954588119).jpg
National street banner Vulturul.jpg
Comarnic - PH-II-m-B-16425.jpg


## Viited
Jimbolia

**Jimbolia** (ungari keeles *Zsombolya*, saksa keeles *Hatzfeld*) on linn Rumeenias Timiși maakonnas. Linn asub ajaloolises Banaadi piirkonnas, Serbia piirist ligikaudu 2 km kaugusel.

Asulat on ürikutes esmamainitud 1333. aastal. Kuulus aastatel 1552–1718 Osmanite riigi koosseisu.

2011. aasta rahvaloenduse andmetel oli Jimbolia elanikest rumeenlasi 72,68%, ungarlasi 10,81%, mustlasi 5,51%, sakslasi 2,86% ja muust rahvusest inimesi 0,82%. Rahvus on teadmata 7,29%-l inimestest.

## Sõpruslinnad
* Kikinda, Serbia
* Pusztamérges, Ungari
* Novi Kneževac, Serbia
* Hatzfeld, Saksamaa
* Dunajská Streda, Slovakkia
* Csanádpalota, Ungari
* Mórahalom, Ungari
* Trebur, Saksamaa

## Galerii

Strada_in_Jimbolia.jpg
Casa Svabeasca Jimbolia.jpg
Jimbolia2 028.jpg


## Viited